פורשה קאיין קופה

**פורשה קאיין קופה** (באנגלית: **Porsche Cayenne Coupe**) היא מכוניות ספורט במרכב קרוסאובר קופה, בעלת ארבעה מקומות ישיבה, שמיוצרת על ידי פורשה משנת 2019. היא הוצגה במרץ 2019. היא מהווה כגרסת הקופה של פורשה קאיין.

גרסת ה**טורבו GT** נחשבת לקרוסאובר המהיר ביותר בעולם, תואר זה הוענק לה כאשר גמעה את מסלול הנירבורגרינג בתוך 7 דקות ו-38 שניות, ובכך שברה שיא עולם לקרוסאוברים ועקפה את אאודי Q8 RS שגמעה את המסלול ב-7 דקות ו-42 שניות.

## מפרט טכני
ממוזער|הגרסה הבסיסית - מבט קדמי
ממוזער|הגרסה הבסיסית - מבט אחורי
היא כוללת שתי אפשרויות למנועים (בגרסה הרגילה) עם שמות שונים.

**קאיין קופה**: מנוע בנזין V6 צילינדרים בנפח 3.0 ליטר טורבו המספק כ-340 כ"ס בין 5,300 ל-6,400 סל"ד ומומנט מרבי של 45.9 קג"מ בין 1,340 ל-5,300 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 6.0 שניות ומגיעה למהירות מרבית של 243 קמ"ש.

**קאיין קופה טורבו**: מנוע בנזין V8 צילינדרים בנפח 4.0 ליטר טווין-טורבו המספק כ-550 כ"ס בין 5,750 ל-6,000 סל"ד ומומנט מרבי של 78.5 קג"מ בין 2,000 ל-4,500 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.9 שניות ומגיעה למהירות מרבית של 285 קמ"ש.

## גרסאות
ממוזער|פורשה קאיין S קופה

### פורשה קאיין S קופה
היא גרסת הביניים לגרסה הבסיסית היא גם גרסה יוקרתית יותר ובעלת כנף אחורית חשמלית הנפתחת ממהירות של 90 קמ"ש ומעלה. היא כוללת מנוע בנזין V6 צילינדרים בנפח 2.9 ליטר טורבו המספק כ-440 כ"ס בין 5,700 ל-6,600 סל"ד ומומנט מרבי של 56 קג"מ בין 1,800 ל-5,500 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 5.0 שניות ומגיעה למהירות מרבית של 263 קמ"ש. היא הוצגה במאי 2019.
ממוזער|פורשה קאיין טורבו אי היבריד

### פורשה קאיין טורבו אי היבריד
היא הגרסה היברידית נטענת לגרסה הבסיסית, הוצגה באוגוסט 2019. היא משווקת עם שתי יחידות הנעה.

**קאיין טורבו S אי היבריד:** מנוע בנזין V6 צילינדרים בנפח 3.0 ליטר טורבו עם מנוע חשמלי, שני המנועים מספקים יחד כ-455 כ"ס ומומנט מרבי של 71.35 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 5.0 שניות ומגיעה למהירות מרבית של 252 קמ"ש. סוללת ליתיום-יון בקיבולת 14.1 קוט"ש המאפשרת טווח נסיעה מרבי של 44 ק"מ.
**קאיין קופה טורבו S אי היבריד:** מנוע בנזין V8 צילינדרים בנפח 4.0 ליטר טווין-טורבו עם מנוע חשמלי, שני המנועים מספקים יחד כ-680 כ"ס ומומנט מרבי של 91.7 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.8 שניות ומגיעה למהירות מרבית של 295 קמ"ש. סוללת ליתיום-יון בקיבולת 14.1 קוט"ש המאפשרת טווח נסיעה מרבי של 40 ק"מ.

### פורשה קאיין GTS קופה
גרסה בעלת מנוע חזק יותר ועם מתלים בכיול ספורטיבי ליציבות טובה בנהיגה. היא כוללת מנוע בנזין V8 צילינדרים בנפח 4.0 ליטר טווין-טורבו המספק כ-460 כ"ס ומומנט מרבי של 63.2 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 4.8 או 4.5 שניות ומגיעה למהירות מרבית של 270 קמ"ש. צריכת הדלק המשולבת עומדת על 8.9 ק"מ לליטר. היא הוצגה ביוני 2020.

### פורשה קאיין טורבו GT קופה
היא גרסה מיוחדת שהוצגה ביוני 2021, עם מנוע חזק יותר ועיצוב ספורטיבי, היא כוללת מנוע בנזין V8 צילינדרים בנפח 4.0 ליטר טווין-טורבו המספק כ-640 כ"ס ומומנט מרבי של 86.6 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.3 שניות ומגיעה למהירות מרבית של 297 קמ"ש.

היא נחשבת לקרוסאובר המהיר ביותר בעולם, תואר זה הוענק לה כאשר גמעה את מסלול הנירבורגרינג בתוך 7 דקות ו-38 שניות, ובכך שברה שיא עולם לקרוסאוברים ועקפה את אאודי Q8 RS שגמעה את המסלול ב-7 דקות ו-42 שניות.

## קישורים חיצוניים

* 

## הערות שוליים

קאיין קופה
קטגוריה:מכוניות ספורט
קטגוריה:קרוסאובר
קטגוריה:מכוניות קופה
קטגוריה:כלי רכב המורכבים בסלובקיה
קטגוריה:דגמי מכוניות שהושקו ב-2019